“La campanya de Nadal pinta bé perquè la situació econòmica és positiva i -si tenim la sort que el tema de les eleccions acaba influint poc- doncs tenim unes perspectives interessants”, ha avançat el president de Barcelona Oberta. “La meteorologia també ajuda perquè fa fred i això és molt bo pel comerç. En definitiva, tot apunta que tindrem una bona campanya de Nadal tot i les circumstàncies que hem viscut l’últim semestre de l’any, que han estat complicades”, ha conclòs Jené. Una opinió que també ha compartit la Victòria, responsable de la guanteria Alonso, al carrer de Santa Anna. “Es tracta d’un dia més d’obertura, tampoc es tracta d’un dia excepcional de vendes”, ha volgut deixar clar. “Ara bé, amb la fredor pinta bé. La gent sempre s’anima a l’últim moment a celebrar el Nadal i, si fa fresca, se’n recorda més d’un guant que d’un CD”, ha finalitzat amb ironia la Victòria.